XI. Soproni Sör Kupa

Nyílt Magyarbiliárd Verseny versenykiírása

(120-as játék egyéni kategória)

1. A verseny célja:

· A Békés megyében közkedvelt „120-as” biliárdjáték további népszerűsítése.

· Szervezett keretek között játéklehetőség biztosítása a nevezni kívánó játékosok részére.

2. A verseny helye és ideje:

Helye: Tréning Center Sport- és Szabadidőközpont. Békéscsaba Víztároló utca 2.

Várható játéknapok:


2013. január 19. szombat

Selejtező

2013. január 20. vasárnap

Selejtező



2013. január 26. szombat 

Selejtező



2013. január 27. vasárnap

Selejtező



2013. február 2. szombat

Pótselejtező a 32-es főtáblára kerülésért

2013. február 3. vasárnap

Pótselejtező a 32-es főtáblára kerülésért



2013. február 9. szombat

Középdöntő



2013. február 23. szombat

Elődöntők, helyosztók, döntő

A mérkőzések a játékosok számától függően 8.30 órától 20.00 óráig folyamatosan zajlanak.

A selejtező mérkőzések játéknapja a nevezési lapon megválasztható.

3. A verseny rendezője:

A Soproni Sör támogatásával a Tréning Center Sportegyesület (www.treningcenter.hu)

A versenybizottság:
Laurinyecz György (elnök) - heteskft1@t-online.hu





Nemes Attila - treningcenter@t-online.hu 





Csibor Zoltán - csibor@webdidaktika.hu

4. A verseny résztvevői:

Minden 14. életévét betöltött játékos, aki elfogadja a versenykiírásban rögzítetteket, a megadott határidőig benevez, és a nevezési díjat legkésőbb a sorsolásig befizeti. 

5. Nevezések, technikai értekezlet:

Nevezés: írásban, a mellékelt nevezési lapon.

Cím: Tréning Center - 5600 Békéscsaba Víztároló u. 2. Tel: 66 452-392 Fax: 66 325-294.

 vagy Sport és Foci Áruház - 5600 Békéscsaba Munkácsy u. 11. Tel./Fax:66 324-256.

Nevezési határidő: 2013. január 10. csütörtök

Technikai értekezlet, sorsolás:

Helye: Tréning Center, Békéscsaba Víztároló u. 2.

Időpontja: 2013. január 12. szombat 14.00

6. Nevezési díj:

2.500,- Ft / fő. A nevezési díj minden játékos első játéknapján tartalmazza az ebéd árát is.

7. A lebonyolítás módja, helyezések eldöntése: 

· A selejtezőben minimum 4 fős csoportok kerülnek kisorsolásra, ahol a csoportokon belüli körmérkőzések után a csoportok első és második helyezettjei jutnak tovább.
· A nevezők számától függően szükség esetén a selejtezőkből továbbjutott versenyzők újabb csoportokban körmérkőzést játszanak a 32-es főtáblára kerülésért.
· A főtáblán nyolc 4-es csoportokból körmérkőzések után az első két helyezett kerül a legjobb 16 közé, ahol négy 4-es csoportból az első kettő lesz a nyolcas döntő résztvevője.
· A legjobb 8 játékos két 4-es csoportban körmérkőzést játszik, majd a két csoport negyedikje mérkőzik a VII. helyért, a két harmadik az V. helyért, a két második a csoportgyőztesekkel elődöntőt játszik, melynek vesztesei a III. helyért, míg a két győztes a bajnoki címért játszik.

· Minden mérkőzés két nyert játékig tart, a döntő kivételével.

· A csoporton belüli helyezési sorrend eldöntése az adott csoporton belüli összes eredmény figyelembevételével történik az alábbi sorrend alapján:

1. nyert – vesztett mérkőzések különbsége

2. nyert – vesztett szettek különbsége

3. szerzett – adott pontok (fa) különbsége

4. egymás elleni eredmény.

8. Díjazás:

Az egyéni biliárdverseny: 



I.
  helyezettje
 50.000,- Ft értékű sportszervásárlási utalvány, oklevél + kupa



II. 
  helyezettje
 30.000,- Ft értékű sportszervásárlási utalvány, oklevél



III.
  helyezettje
 10.000,- Ft értékű sportszervásárlási utalvány, oklevél



IV.
  helyezettje
   5.000,- Ft értékű sportszervásárlási utalvány, oklevél

V-VIII. helyezettje
 oklevél



díjazásban részesül.

Békéscsaba Megyei Jogú Város különdíja a legjobb békéscsabai versenyzőnek egy kupa.

9. Egyéb rendelkezések:

· A verseny a Magyar Bábus Biliárd Egyesület OB II –es egyéni pontszerző versenye.

· A mérkőzések a sorsolás szerint egyszerre több asztalon folynak.

· A mérkőzéseket az asztalokhoz tartozó golyókkal és bábúkkal kell játszani. Dákó korlátozott számban biztosított, de saját dákóval is lehet játszani.

· Amennyiben egy játékos nem tud, vagy nem akar kiállni, a mérkőzést 2:0 (240:0) arányban a vétlen játékos nyeri.

· A sorsolást követő visszalépés esetén az első csoportmérkőzés kezdetéig új nevező jelentkezését a versenybizottság elfogadhatja. Ha két forduló között a továbbjutott versenyző lép vissza, akkor a csoportból a jobbik kieső kerül a következő fordulóba.

· A nevezők számától függően a verseny lebonyolítási rendjének változtatási jogát fenntartjuk. A végleges lebonyolítási rend a sorsoláson kerül ismertetésre.

· A versenykiírásban nem részletezett szabályok tekintetében a 120-as játék Magyar Bábus Biliárd Egyesület által elfogadott játékszabálya érvényes, mely megtalálható a www.magyarbiliard.hu honlapon és a verseny helyszínén.

Békéscsaba, 2013-01-02.








Versenybizottság
